EkBass/fiwiki-20250220-pages-articles huggingface dataset:
VHL-B

VHL-B () on Venäjän jääkiekon kolmanneksi korkein sarjataso. Venäjän jääkiekkoliitto perusti sarjan syksyllä 2011 korvaamaan lakkautetun Pervaja Ligan. Aluksi sarjaa pelattiin nimellä Venäjän jääkiekkoliiga (ven. Российская хоккейная лига, РХЛ eli RHL). Vuonna 2015 sarja siirtyi VHL:än alaisuuteen, ja otti käyttöön nykyisen nimensä. Kaudella 2021–2022 sarjassa pelaa viisi joukkuetta. ==Joukkueet 2020–2021== Joukkue Kaupunki Perustettu Liittynyt Dinamo-Altai Barnaul Barnaul 2006 2011 Kristall Saratov Saratov 1946 2015 HK Tšeboksary Tšeboksary 2016 2016 HK Tšelny Naberežnyje Tšelny 2004 2016 Rusi Krasnojarsk Krasnojarsk 2011 2018 ==Mestarit== *2020–2021: Rusi Krasnojarsk *2019–2020: mestaruutta ei jaettu *2018–2019: HK Rostov *2017–2018: HK Tambov *2016–2017: HK Rostov *2015–2016: HK Tambov *2014–2015: HK Rostov *2013–2014: Slavutitš Smolensk *2012–2013: HK Mordva *2011–2012: Slavutitš Smolensk ==Lähteet== Luokka:Venäjän jääkiekkosarjat
Radio Jihad... SRJTNT vol. 2

Radio Jihad... SRJTNT vol. 2 on rap-artisti Julma-Henrin 14. joulukuuta 2011 julkaistu studioalbumi. Sen julkaisi Mörssi. Albumin kaikki biitit on tehnyt DJ Polarsoul ja RPK. Albumin masteroinnista vastaa Bommitommi. Albumin kappaleista ”Punainen”, ”Radio Jihad” ja ”Kauppaan kauppaan” on julkaistu musiikkivideot. Albumin on tuottanut kokonaan DJ Polarsoul, paitsi kappaleen ”Punainen” remixversion on tuottanut RPK. Albumi nousi Suomen virallisen listan 49. sijalle. == Kappaleet == # SRJTNT vol. 2 # Kauppaan kauppaan # Punainen # Se syö # Radio Jihad # Elämäntapa # Timantti (mukana Jontti) # Romantisoi rappioo # Liian pienet (mukana Joska) # Kiitos (mukana Juju, Konna, Asa) # Paremmin ku aiemmin (mukana C-Star) # 1995 (mukana Super Janne) # Silmäterä # Irti # Punainen (mukana RPK) (RPK remix) == Arvostelut == * Nyt.fi: Nyt.fi * Redrum-187: Redrum-187 * Soundi: Soundi == Lähteet == Luokka:Julma-Henrin albumit Luokka:RoopeK:n tuottamat albumit Luokka:Vuoden 2011 albumit
Osama el-Fezzani

Osama el-Fezzani (; s. 23. helmikuuta 1978 Libya) on libyalainen jalkapalloilija. Hyökkääjänä pelaava el-Fezzani edustaa Libanonin pääsarjassa Al-Nejmehia. ==Seurajoukkueura== El-Fezzani pelasi vuosina 2003–2005 Rafik Sormanissa ja Al-Madinassa, kunnes hän siirtyi Al-Ahliin. Sittemmin el-Fezzani on ollut joukkueensa johtavia maalintekijöitä. Hän saavutti ensimmäisellä kaudellaan Libyan cupin mestaruuden. ==Lähteet== * National Football Teams Luokka:Libyalaiset jalkapalloilijat Luokka:Vuonna 1978 syntyneet Luokka:Elävät henkilöt
Oscar Rolando Cantuarias Pastor

Oscar Rolando Cantuarias Pastor (13. toukokuuta 1931 – 8. marraskuuta 2011) oli perulainen roomalaiskatolinen arkkipiispa. Hänet vihittiin papiksi 17. joulukuuta 1955 ja nimitettiin Tacna y Moqueguan hiippakunnan piispaksi 5. lokakuuta 1973. Piispaksi vihkiminen seurasi 2. joulukuuta. Pääkonsekraattorina toimi Juan Landázuri Ricketts, jota avustivat Leonardo José Rodriguez Ballón ja Lorenzo León Alvarado.Catholic-Hierarchy.org: Archbishop Oscar Rolando Cantuarias Pastor Cantuarias Pastor sai 9. syyskuuta 1981 nimityksen Piuran arkkipiispaksi, jona hän toimi, kunnes jäi eläkkeelle 11. heinäkuuta 2006. == Lähteet == Luokka:Perulaiset papit Luokka:Katoliset arkkipiispat Luokka:Vuonna 1931 syntyneet Luokka:Vuonna 2011 kuolleet
Lentokenttä (suomalainen televisiosarja)

Lentokenttä on suomalainen dokumentaarinen televisiosarja, joka kertoo Helsinki-Vantaan lentoaseman arjesta. Sarjassa seurataan lentokentän elämää muun muassa tullin, rajavartiolaitoksen, pelastushenkilökunnan, mekaanikkojen, lentohenkilökunnan sekä matkustajien matkassa. Ensimmäinen tuotantokausi alkoi Jim-kanavalla 12. syyskuuta 2011 ja sitä esitettiin 40 jakson verran. == Päähenkilöt == * Anne, lentoemäntä * Hannaleena Lagerstedt, lentoemäntä * Aki Arjalahti, stuertti * Martin Lydman, sekatyömies * Mika Niemimaa, tullimies * Aki Kilo, palomestari *Mekaanikko Kalle, mekaanikko == Jaksot == Jakso Nimi Ensiesitys 1\. Vaihtelevia lomatunnelmia 12. syyskuuta 2011 2\. Helsinki- Vantaa myrskyn kourissa 13. syyskuuta 2011 3\. Liemessä 14. syyskuuta 2011 4\. Patongit orrella Pariisiin 15. syyskuuta 2011 5\. Yhdet vielä? 19. syyskuuta 2011 6\. Metsästysonnea Helsinki-Vantaalla 20. syyskuuta 2011 7\. Katkoviivojen sisällä 21. syyskuuta 2011 8\. Odottelua ja hyvityskuponkeja 22. syyskuuta 2011 9\. Salaattikuriiri 26. syyskuuta 2011 10\. Isoveli valvoo? 27. syyskuuta 2011 11\. Luontaistuotteita tullissa 28. syyskuuta 2011 12\. Rakkautta yli rajojen 29. syyskuuta 2011 13\. Vatsavaivoja yläilmoissa 3. lokakuuta 2011 14\. Ansaittu loma 4. lokakuuta 2011 15\. Suksi ei luista terminaalissa 5. lokakuuta 2011 16\. Ansoja ja kielimuureja 6. lokakuuta 2011 17\. Metsästäjiä moneen lähtöön 10. lokakuuta 2011 18\. Ei savua ilman tulta? 11. lokakuuta 2011 19\. Lentopelkoa ja rikkinäisiä pöytiä 12. lokakuuta 2011 20\. Isoja pieniä asioita 13. lokakuuta 2011 21\. Perhosia vatsassa 17. lokakuuta 2011 22\. Koska ollaan perillä? 18. lokakuuta 2011 23\. Are you seamans? 19. lokakuuta 2011 24\. Air Force 2 20. lokakuuta 2011 25\. Isältä pojalle 24. lokakuuta 2011 26\. Puhdas kuin pulmunen 25. lokakuuta 2011 27\. Myrskyä paratiisissa 26. lokakuuta 2011 28\. Tyytymättömiä asiakkaita 27. lokakuuta 2011 29\. Arkirutiineja ja uusia oppeja 31. lokakuuta 2011 30\. Flunssa-aalto iskee 1. marraskuuta 2011 31\. Lähdön tunnelmaa 2. marraskuuta 2011 32\. Piikki lihassa 3. marraskuuta 2011 33\. Vuotavat pannut 7. marraskuuta 2011 34\. Ihmeellinen lentokenttä 8. marraskuuta 2011 35\. Urheilujuhlan tuntua 9. marraskuuta 2011 36\. Suhisevien siipien sankari 10. marraskuuta 2011 37\. Koira käy kalliiksi 14. marraskuuta 2011 38\. Loma alkaa jo kentältä 15. marraskuuta 2011 39\. Kenttäongelmia 16. marraskuuta 2011 40\. Haikara on laskeutunut 17. marraskuuta 2011 ==Aiheesta muualla== *Ohjelman kotisivu Luokka:2010-luvun suomalaiset dokumenttiohjelmat Luokka:2010-luvun suomalaiset tositelevisiosarjat Luokka:Jimin televisio-ohjelmat
Block B

Block B () on eteläkorealainen yhtye, jonka perusti Cho PD vuonna 2011. Yhtyeeseen kuuluvat jäsenet Taeil, B-Bomb, Jaehyo, U-Kwon, Park Kyung ja P.O. Zico jätti yhtyeen vuonna 2018. Block B:n nykyisenä levy-yhtiönä toimii KQ Entertainment. Block B on esiintynyt Suomessa vuosina 2015 ja 2017. == Jäsenet == * Taeil (태일) * B-Bomb (비범) * Jaehyo (재효) * U-Kwon (유권) * Park Kyung (박경) * P.O (피오) ==== Entiset jäsenet ==== * Zico (지코) (2011–2018) ==== Alaryhmät ==== * Bastarz * T2U ==Diskografia== === Studioalbumit === *Blockbuster (2012) *My Zone (2016) *Montage (2017) === EP:t === *New Kids On The Block (2011) *Welcome To The Block (2012) *Very Good (2013) *Her (2014) *Blooming Period (2016) *Montage (2017) === Singlealbumit === *Do U Wanna B? (2011) *Jackpot (2014) *Yesterday (2017) === Soundtrackit === *”빠빠빠빠 (Bba Bba Bba Bba)” (2012) *”Burn Out” (Phantom OST) (2012) *”너의 우산 (Your Umbrella)” (The Thousandth Man OST) (2012) == Lähteet == == Aiheesta muualla == Luokka:Eteläkorealaiset yhtyeet Luokka:Eteläkorealaiset poikabändit Luokka:Korealaiset yhtyeet Luokka:Korealaiset henkilöt Luokka:Hip hop -artistit
KNM Oksøy

KNM Oksøy on ollut kolmen Norjan laivaston aluksen nimenä. *KNM Oksøy (FY907), miinanraivaaja *KNM Oksøy (T200), Isles-luokan miinanraivaaja *KNM Oksøy (M340), Oksøy-luokan miinanraivaaja
Me gustas tanto

Me gustas Tanto on poplaulaja Paulina Rubion kappale albumilta Brava!. Se julkaistiin singlenä 6. syyskuuta 2011. Kappaleen tuotti Redone ja kirjoittivat Paulina Rubio, Nacho ja Miguel Mendoza. ==Musiikkivideo== Musiikkivideo kuvattiin Miamissa syyskuun 2011 lopussa. Ensiesityksensä se sai marraskuun lopulla.Me gustas tanto Official Video == Listasijoitukset == Chart Listasijoitus> Argentiina Top 20 1 Meksiko Top 20 5 PROMUSICAE Espanja Singles ChartMe Gustas Tanto´s Chart Run in Spain 4 Puerto Rico Top 10 1 U.S. Billboard Latin TracksLatin Airplay 1 == Lähteet == Luokka:Paulina Rubion kappaleet Luokka:Vuoden 2011 kappaleet
HMS Kerrera

HMS Kerrera (viirinumero T200) oli Britannian kuninkaallisen laivaston Isles- luokan aseistettu troolari, joka valmistui sukellusveneentorjuntaan sekä miinanraivaajaksi. == Valmistus == Alus tilattiin 24. lokakuuta 1940 Fleming and Fergusonilta Paisleystä. Se laskettiin vesille 22. syyskuuta 1941. == Palvelus == Valmistuttuaan alus liitettiin 8. sukellusveneentorjunta ja miinanraivausosastoon Scapa Flow’hun. Se kärsi pahoin 6.-7. joulukuuta jouduttuaan myrskyyn Färsaarten vesillä, ja se siirrettiin telakalle korjattavaksi.Toghill, Gerald s. 115 === KNM Oksøy === Kerrera lainattiin Norjan laivastolle 4. elokuuta 1944, ja se aloitti palveluksensa 4. syyskuuta. Alus nimettiin KNM Oksøyksi. Se palveli Norjan laivaston osastossa Scapa Flow'ssa 30. lokakuuta 1944–1. helmikuuta 1945 ja sen jälkeen Pohjois-Norjan miinanraivausosastossa 25. helmikuuta alkaen aina toukokuulle 1945. Alus palautettiin kuninkaalliselle laivastolle maaliskuussa 1946, ja se sijoitettiin poistolistalle. Alus myytiin Norsk Bjergningskompagni A/S:lle Bergeniin. Alus muutettiin Mercantile Marine Engineering Graving Docks Companyllä Antwerpenissa pelastusalukseksi, jonka jälkeen se nimettiin Jasoniksi. Alus ajoi karille 1. maaliskuuta 1950 ajessaan Svolværin satamaan, jolloin se tuhoutui korjauskelvottomaksi.Abelsen, Frank s. 125 ==Lähteet== * * * === Viitteet === Luokka:Isles-luokan troolarit Luokka:Fleming and Ferguson
Hiilipaperi

Hiilipaperi (myös ”kalkiopaperi” tai ”kalkeeripaperi”) on ohut väriä luovuttava paperi, joka kahden paperin väliin sijoitettuna jäljentää päällimmäiseen paperiin lyödyt tai piirretyt merkinnät myös alempaan paperiin. Pääasiassa hiilipapereita käytettiin kirjoituskoneissa ja mekaanisissa tulostimissa kuten kaukokirjoittimessa. Ennen kopiokoneiden aikakautta, kun toimistotyössä haluttiin arkistoon kopio kirjeestä, se tehtiin hiilipaperin avulla. Käyttämällä useampia paperi-hiilipaperikerroksia voitiin saada aikaan samalla kertaa 3-5 kopiota. Hiilipaperi voitiin myös käyttää useamman kerran, koska uusi teksti ei osunut aivan samaan kohtaan kuin aikaisempi. Hiilipaperi on ohut paperi, jonka toinen puoli on tiivis ja kiiltävä ja väriä luovuttava puoli yleensä musta tai sininen ja tahraava. Hiilipaperista on käytetty myös nimityksiä kalkeerauspaperi ja kalkeeripaperi, sillä periaate on sama kuin kalkeerauksessa, jossa liidulla hierotun paperin avulla siirretään painolaattaan paperille piirretty kuva.Atelier Hannula Viimeisiä vielä käytössä olevia sovelluksia hiilipaperille ovat erilaiset sekki- ja kuittivihkot ja manuaalinen pankkikorttimaksukuitin tulostuslaite. Niissä on käytössä hiiletön itsejäljentävä kopiopaperi NCR-paperi, joka kehitettiin 1950-luvullaHakanmediakronikkaa. ==Lähteet== ==Aiheesta muualla== * How Carbon Paper is Made * Papers Website Luokka:Paperi
Sinä päivänä

Sinä päivänä (One Day) on vuonna 2011 ensi-iltansa saanut elokuva, joka perustuu David Nichollsin samannimiseen romaaniin. Elokuvan pääosissa näyttelevät Anne Hathaway ja Jim Sturgess. ==Juoni== Elokuva kertoo tytöstä ja pojasta, jotka valmistuvat Edinburghin yliopistosta heinäkuun 15. päivänä 1988. Heidän elämäänsä seurataan 20 vuoden ajan, aina jokaisen vuoden heinäkuun 15. päivänä. ==Aiheesta muualla== * Viralliset kotisivut * Luokka:Vuoden 2011 brittiläiset elokuvat Luokka:Brittiläiset romaaneihin perustuvat elokuvat Luokka:Vuoden 2011 yhdysvaltalaiset elokuvat Luokka:Yhdysvaltalaiset romaaneihin perustuvat elokuvat Luokka:Lone Scherfigin ohjaamat elokuvat
HMS Shiant

HMS Shiant (viirinumero T170) oli Britannian kuninkaallisen laivaston Isles- luokan aseistettu troolari, joka valmistui sukellusveneentorjuntaan sekä miinanraivaajaksi. == Valmistus == Alus tilattiin vuonna 1940 Goole Shipbuilding and Repairing Companyltä Goolesta, ja sen moottorin toimitti Amos and Smith. Alus laskettiin vesille 9. elokuuta 1941.Toghill, Gerald s. 122 == Palvelus == HMS Shiant lainattiin 29. syyskuuta 1944 Norjan laivastolle, jossa se aloitti palveluksensa 4. marraskuuta. Alus palveli Norjan laivaston osastossa Scapa Flow’ssa aina marraskuun loppuun saakka. Alus nimettiin KNM Jeløyksi. Se aloitti 7. joulukuuta Pohjois-Norjan miinanraivausosastossa, jossa alus palveli toukokuuhun 1945. Alus palautettiin kuninkaalliselle laivastolle syyskuussa 1946, ja se sijoitettiin poistolistalle. Alus myytiin helmikuussa 1947 T. W. Tornøe A/S:lle Bergeniin, joka muutti sen rahtialukseksi nimeten sen Artemiiksi. Alus myytiin vuonna 1951 Strindheims Rederi A/S:lle Trondheimiin ja edelleen huhtikuussa 1952 Francesco Boero fu Antoniolle Mogadishuun. Alus tuhoutui 31. heinäkuuta 1960 jouduttuaan kovaan aallokkoon 40 merimailia koilliseen Hobyosta, kun se oli matkalla Adenista Mogadishuun.Abelsen, Frank s. 124 ==Lähteet== * * * ===Viitteet=== Luokka:Isles-luokan troolarit
Jaakko Juuti

Jaakko Juuti (s. 13. elokuuta 1987 Kajaani) on suomalainen jalkapalloilija, joka päätti uransa kauteen 2017. Viimeisinä kausinaan hän edusti Veikkausliigassa Tampereen Ilvestä. Hän pelasi Veikkausliigaa myös Valkeakosken Hakassa. Pelipaikaltaan hän oli vasen laitalinkki. == Lähteet == Luokka:Suomalaiset jalkapalloilijat Luokka:Vuonna 1987 syntyneet Luokka:Elävät henkilöt
Westfield London

Westfield London on Westfield Groupin omistama kauppakeskus Hammersmith and Fulhamin alueella Lontoossa Yhdistyneessä kuningaskunnassa. Kauppakeskus on avattu lokakuussa 2008 ja sen kerrospinta-ala on noin 150 000 m². Westfield Londonissa on yli 300 liikettä. Siellä on myös erillinen luksusmerkkien liikkeisiin keskittyvä The Village -alue, joka on arkkitehti Michael Gabellinin suunnittelema. Kauppakeskukseen pääsee helposti neljältä eri Lontoon metron asemalta, jotka ovat White City, Shepherd's Bush, Wood Lane ja Shepherd's Bush Market. Näistä kaksi ensimmäistä ovat metron Central Linella ja kaksi jälkimmäistä ovat molemmat Circle Linella ja Hammersmith & City Linella. Lisäksi Westfield Londonin vieressä on Shepherd's Bushin rautatieasema, joka on London Overgroundin ja Southern-yhtiön junien käytössä. Kauppakeskuksessa on myös 4500 pysäköintipaikkaa. Tiedosto:Westfield Interior.JPG|Kauppakeskuksen sisätiloja Tiedosto:The Village Westfield.JPG|The Village Tiedosto:Westfield London Food Court 200906.jpg|Kauppakeskuksen ravintola-aluetta ==Lähteet== ==Aiheesta muualla== *Kauppakeskuksen kotisivu *The Village -luksusmyymäläalueen kotisivu Luokka:Hammersmith ja Fulhamin rakennukset ja rakennelmat Luokka:Yhdistyneen kuningaskunnan kauppa- ja ostoskeskukset
Carl Nyrén

Carl Johan Albert Nyrén (s. marraskuu 1917 Sandseryd, Jönköpingin lääni – 9. marraskuuta 2011Sveriges befolkning 1970, (CD-ROM version 1.04) Sveriges Släktforskarförbund 2003http://www.svd.se/kultur/arkitekten-carl-nyren- avliden_6620972.svd Dödsnotis - SVD oli ruotsalainen arkkitehti. == Ura == Carl Nyrén perusti 1948 Tukholmaan edelleen toimivan, nykyisin henkilökunnan omistaman toimiston Nyréns Arkitektkontor. Vuonna 1967 hän sai juuri perustetun Träpriset-palkinnon "hyvästä ruotsalaisesta puuarkkitehtuurista". Kuninkaallinen teknillinen korkeakoulu myönsi hänelle kunniatohtorin arvon 1985KTH: Hedersdoktorer 1944-2008 KTH Hedersdoktorer. ja hän sai 1994 Ruotsin insinööritieteiden akatemian suuren kultamitalin, jonka mukaan hän on "tiedon levittämisen, laajan materiaalintuntemuksen, psykologisen eläytymiskyvyn ja hallinnollisen kyvykkyyden avulla yhdistänyt parhaan ruotsalaisessa rakennusperinteessä".Samtliga innehavare av Stora guldmedaljen Carl Nyrén sai Kasper Salinin palkinnon neljä kertaa, ensimmäisen kerran 1965 Malmön opettajakorkeakoulun suunnittelusta ja viimeisen kerran Klarahusetista Tukholmassa 1990. Nyrénin vanhemmat olivat Ruotsin lähetyskirkon (Svenska Missionkyrkan) entinen lähetysjohtaja Johan Albert Nyrén ja Hilda Lundkvist. Hän suunnitteli muun muassa kirkkorakennuksia useille kirkon seurakunnille, esimerkiksi Västerortskyrkanin Vällingbyssä, jonka hiekkapuhallettusta betonista tehty sisus sai arkkitehti Le Corbusierin luonnehtimaan sitä yhdeksi kolmesta maailman kauneimmasta kirkosta. Myös niin sanottu lähetyskappeli Svenska Missionkyrkanin pappiskoulussa sai kiitosta, kun Arkitektur-lehti nimesi sen yhdeksi Ruotsin kauneimmista jumalanpalvelustiloista. Sen suunnittelusta Nyrén sai Träpriset-palkinnon.Ronnås et al. Minnen från ett kyrkbygge. Västerkyrkan. == Suunnittelutöitä == *Västerortskyrkan Vällingby, Tukholma, 1956 *Värnamon kaupungintalo, 1961 *Malmön opettajakorkeakoulu, 1963 och 1974 *Missionskapellet vid Teologiska Seminariet, Lidingö, 1964 *Västerkyrkan, Lund, 1965 *IBM:n pääkonttori, Kista, Tukholma, 1970-luku ( Bengt Lindroosin kanssa) *Arrheniuslaboratoriet, Tukholman yliopisto, 1973 *Sparbankshuset, Hamngatan, Tukholma, 1975 *Immanuelskyrkan, Jönköping, 1976 *Gottsundan kirkko, Uppsala, 1980 *Halmstadin kaupungintalo, 1982 *Pharmacia AB, Fyrislund, Uppsala, 1980-luvulta alkean *Ålidhemskyrkan, Uumaja *Jönköpingin rautatieasema, 1984 *Jönköpingin läänin museon lisärakennus, 1992 *Värmlannin museon uusi päärakennus Karlstadissa, 1996–1997 *Vitlycken maailmanperintökohteen museo, Tanum, 1996–1997 *Baldersskolan, Danderyd, 1996–1998 *Vanhan Uppsalan museo, 1998–1999 == Kirjallisuutta == *Gary J. Coates: En folkhemsarkitekt och hans verk, Arkitektur, Stockholm 2007 *Carl Nyrén: ... som krokigt skall bli, Hederslev 1990, ISBN 87-89585-00-3 == Lähteet == == Aiheesta muualla== *Nyréns arkitektkontors webbplats Luokka:Ruotsalaiset arkkitehdit Luokka:Vuonna 1917 syntyneet Luokka:Vuonna 2011 kuolleet
Primaarinen aivolymfooma

Primaarinen aivolymfooma on harvinainen aivoista alkunsa saava imusolujen syöpä, lymfooma. Sen riskiä kasvattaa heikentynyt immuunijärjestelmä, jonka syihin kuuluvat HIV-infektio ja elinsiirrot, erityisesti sydämen. Sairaus liittyy myös Epstein-Barrin virukseen varsinkin HIV-positiivisilla henkilöillä. Muita yleisempi kyseinen syöpä on 45–70-vuotiailla.MedlinePlus: Primary lymphoma of the brain Tunnetuista riskitekijöistä huolimatta sairastumisen syy jää yleensä tuntemattomaksi, ja suurimmalla osalla potilaista on normaali immuunijärjestelmä. Sairaus kehittyy yleensä isoaivoihin.Macmillan Cancer Support: Primary CNS lymphoma Primaarinen aivolymfooma voi oireilla esimerkiksi puheen, näön tai persoonallisuuden muutoksina, kuumeiluna, aistiharhoina, päänsärkynä tai kouristeluna. Kortikosteroideilla hoidetaan oireita ja turvotusta. Kemoterapia, yleensä korkea-annoksinen metotreksaatti, voi pidentää selviytymistä useilla vuosilla. Jos kemoterapia ei tehoa, voidaan turvautua sädehoitoon. Monet potilaat saavat yhdistelmähoitoa, johon kuuluu lääkkeitä, kuten temotsolomidi, rituksimabi, sytarabiini ja etoposidi. Hoitamaton primaarinen aivolymfooma johtaa kuolemaan alle kahdessa kuukaudessa, mutta kemoterapian avulla potilaat selviävät usein 3–4 vuotta tai kauemmin. Viisivuotiseloonjääminen on noin 40 %, ja nuorilla potilailla on parempi ennuste kuin vanhemmilla. Primaarinen aivolymfooma kuvattiin ensi kertaa 1920-luvuilla. Ei tiedetä, miksi se saa alkunsa keskushermostosta, jossa tavallisesti ei ole imusoluja.American Uveitis Society: Primary Central Nervous System Lymphoma == Lähteet == Luokka:Lymfoomat Luokka:Neurologiset sairaudet Luokka:AIDS
Pågatågen

Pågatågen on paikallisjunajärjestelmä Skånen läänissä Etelä-Ruotsissa. Järjestelmää voi kutsua myös taajamajunajärjestelmäksi, se palvelee asutuskeskuksia yli sadan kilometrin säteellä Malmön kaupungista. Pågatågin kaluston omistaa Skånetrafiken, järjestelmää liikennöi VR Sverige. Luokka:Paikallisjunaverkot Luokka:Ruotsin henkilöjunaliikenne Luokka:Skånen lääni
Greyfriars Bobby

Greyfriars Bobby oli edinburghilainen dandiedinmontinterrieri, joka ei tarinan mukaan 14 vuoteen poistunut isäntänsä haudan läheisyydestä. Koiralle on pystytetty kaupunkiin oma muistomerkki, ja tarinan pohjalta on tehty useita kirjoja ja elokuvia. Jan Bondeson julkaisi kuitenkin vuonna 2011 tutkimuksen, jonka mukaan kyseessä olisikin ollut paikallisten yrittäjien mainostemppu, jossa Bobbya esitti itse asiassa kaksi koulutettua kulkukoiraa. ==Aiheesta muualla== *http://www.greyfriarsbobby.co.uk/home.html Luokka:Kuuluisat koirat Luokka:Edinburgh Luokka:Edinburghin historia
Joe Venuti

Giuseppe ”Joe” Venuti (16. syyskuuta 1903 – 14. elokuuta 1978) oli amerikanitalialainen viulisti, jota pidetään yleisesti ensimmäisenä tärkeänä jazzviulistina. Hänellä oli tärkeä vaikutus myöhempiin jazzviulisteihin kuten ranskalaiseen Stéphane Grappelliin. == Elämä ja ura == Venuti syntyi laivassa hänen vanhempiensa ollessa muuttamassa Italiasta Yhdysvaltoihin. Lapsuutensa hän vietti Philadelphiassa. Hän tutustui koulussa ollessaan kitaristi Eddie Langiin, josta tuli myöhemmin tunnettu jazzkitaristi ja Venutin musiikillinen yhteistyökumppani. Venuti ja Lang esiintyivät 1920-luvun alussa Atlantic Cityssä ja soittivat muun muassa Red Nicholsin yhtyeessä. Vuonna 1925 he muuttivat New Yorkiin. New Yorkissa Venutista ja Langista tuli nopeasti kysyttyjä muusikoita. Adrian Rollini palkkasi heidät orkesteriinsa vuonna 1927. Vuosina 1929–1930 he soittivat Paul Whitemanin orkesterissa ja esiintyivät tämän kanssa elokuvassa King of Jazz. Venuti teki nauhoituksia myös muun muassa Bix Beiderbecken, Tommy ja Jimmy Dorseyn ja Frankie Trumbauerin kanssa. Langin kuolema vuonna 1933 oli kova isku Venutille. Hän muodosti big bandin vuonna 1935, mutta orkesteri ei menestynyt ja lopetti vuonna 1936 Venutin lähdettyä lyhyeksi ajaksi armeijaan. Alkoholismista kärsivä Venuti vetäytyi osittain musiikkielämästä 30 vuodeksi esiintyen kuitenkin 1950-luvulla Bing Crosbyn radio-ohjelmassa. Hän työskenteli 1940-luvulla elokuvayhtiö Metro-Goldwyn-Mayerillä. 1960-luvulla Venuti teki comebackin. Hän nauhoitti Zoot Simsin kanssa albumin Joe and Zoot (1966) ja esiintyi vuoden 1967 Colorado Jazz Partyssa ja seuraavan vuoden Newportin jazzfestivaaleilla. Hän konsertoi lisääntyvistä terveysongelmista huolimatta aktiivisesti 1970-luvulla ja teki nauhoituksia muun muassa Earl Hinesin, Marian McPartlandin, George Barnesin, Dave McKennan ja Bucky Pizzarellin kanssa. Venuti kuoli 14. elokuuta 1978 Seattlessa. == Luonne == Venuti oli tunnettu omalaatuisesta huumorintajustaan ja käytännön piloistaan. King of Jazzin kuvauksissa hänen on sanottu kaataneen tuubaan jauhoja. Kerran hän kutsui Hollywoodissa 26 tuubansoittajaa keksittyyn konserttiin pyytäen näitä odottamaan samassa, ahtaassa kadunkulmassa ja katsellen itse sivusta kun suurikokoisia soittimia kantavat ihmiset tukkivat liikenteen. Venutin huumorintaju tuli myös ilmi hänen soitostaan. Hänen sanotaan saaneen kanssaan esiintyvät soittajat hyvälle tuulelle ja soittamaan paremmin. == Lähteet == Luokka:Vuonna 1903 syntyneet Luokka:Vuonna 1978 kuolleet Luokka:Yhdysvaltalaiset jazzmuusikot Luokka:Yhdysvaltalaiset viulistit Luokka:Jazzviulistit
Texas Rangers (baseball)

Texas Rangers on yhdysvaltalainen ammattilaisbaseballjoukkue, joka pelaa kotiottelunsa Arlingtonissa, Texasissa. Rangers on osa Major League Baseballin American Leaguea, ja on voittanut liigan mestaruuden kolmesti kausina 2010, 2011 ja 2023. Rangers voitti World Seriesin kaudella 2023. Joukkue perustettiin Washingtonissa vuonna 1961 nimellä Washington Senators kun alkuperäinen Senators oli muuttanut Minnesotaan ja vaihtanut nimekseen Minnesota Twins. Vuoden 1971 kauden jälkeen uusi Senators kuitenkin muutti Texasiin, ja vaihtoi seuraavalle kaudelle nimekseen Texas Rangers. Rangersin kotikenttänä toimi vuosina 1994–2009 Rangers Ballpark, ja vuodesta 2020 Globe Life Field. ==Lähteet== ==Aiheesta muualla== *Texas Rangersin viralliset sivut Luokka:Major League Baseball -seurat Luokka:Texasin urheilu
Freguesia

Freguesia on Portugalin paikallishallinnon yksikkö. Freguesiaa korkeampi yksikkö on kunta, joka koostuu freguesioista. Jotkin kunnat, kuten esimerkiksi Porto Santo, koostuvat ainoastaan yhdestä freguesiasta. Vastaavia kuntia on kuitenkin ainoastaan alle kymmenen. Vuonna 2011 Portugalissa oli 4 259 freguesiaa. == Lähteet == Luokka:Portugalin maantiede Luokka:Paikallishallinto
Lester Patrick

Curtis Lester "The Silver Fox" Patrick (30. joulukuuta 1883 Drummondville, Quebec, Kanada – 1. kesäkuuta 1960) oli ammattimainen jääkiekkoilija ja valmentaja. The Lester Patrick Trophy, joka annetaan yhdysvaltalaisen kiekkoilun hyväksi tehdyistä palveluksista, on nimetty hänen mukaansa. Hän antoi nimensä myös Patrick Divisionille, joka oli yksi NHL:n divisioonista. Patrickin ansioksi luetaan punaviivan käyttöönotto ammattikiekossa. ==Saavutuksia== * Hockey Hall of Fame 1947 ==Lähteet== Luokka:Kanadalaiset jääkiekkoilijat Luokka:Kanadalaiset jääkiekkovalmentajat Luokka:Hockey Hall of Fame Luokka:Vuonna 1883 syntyneet Luokka:Vuonna 1960 kuolleet
Eddie Lang

Eddie Lang, oik. Salvatore Massaro (1902–1933) oli amerikanitalialainen kitaristi. Lang oli ensimmäinen tärkeä jazzkitaravaikuttaja ja hänen tyylillään oli suuri vaikutus myöhempiin tyylilajin kitaristeihin. Barney Kesselin mukaan Lang oli ensimmäinen, joka teki jazzkitaran soittamisesta taiteellista. Lang syntyi New Orleansissa ja vietti nuoruutensa Philadelphiassa. Hän tutustui Joe Venutiin koulussa ollessaan. Hän opetteli viulunsoittoa 11 vuotta, mutta vaihtoi sitten kitaraan. Hän soitti vuosina 1920–1923 Charlie Kerrin yhtyeessä. Hän esiintyi myös Bert Estlow’n yhtyeessä ja Red McKenzien Mound City Blues Blowersissa. Vuonna 1925 Lang ja Venuti muuttivat New Yorkiin. Heistä tuli nopeasti kysyttyjä jazz- ja populaarimuusikoita ja he soittivat 1920- ja 1930-luvuilla useiden artistien kanssa. Lang nauhoitti Red Nicholsin Five Pennies -yhtyeen, Frankie Trumbauerin ja Bix Beiderbecken kanssa. Venutin kanssa hän nauhoitti yli 70 kappaletta. Vuodesta 1928 lähtien Lang nauhoitti myös klassista materiaalia. Vuonna 1929 Lang ja Venuti liittyivät Paul Whitemanin yhtyeeseen ja esiintyivät tästä kertovassa elokuvassa King of Jazz. Lang soitti myös Louis Armstrongin, Jack Teagardenin ja Bing Crosbyn kanssa ja esiintyi blueskitaristi Lonnie Johnsonin kanssa salanimellä Blind Willie Dunn. Langin nimivalinta (”sokea” Willie) viittasi siihen, että tuohon aikaan kukaan ei odottanut valkoisen muusikon osaavan soittaa bluesia. Lang soitti myös triona Johnsonin ja King Oliverin kanssa. Lang kuoli vuonna 1933 New Yorkissa nielurisaleikkauksesta aiheutuneihin komplikaatioihin. == Lähteet == Luokka:Vuonna 1902 syntyneet Luokka:Vuonna 1933 kuolleet Luokka:Yhdysvaltalaiset jazzkitaristit
Peder Balke

Peder Balke (4. marraskuuta 1804 Helgøya, Ringsaker, Norja – 5. helmikuuta 1887 Kristiania, Norja) oli norjalainen taidemaalari. Hänet tunnettiin erityisesti dramaattisista ja romanttisista Norjan luontoa käsittelevistä maisemamaalauksistaan. Balke oli norjalaisista maalareista ensimmäinen, joka kuvasi teoksissaan pohjoisnorjalaista maisemaa. Vuoden 1832 keväällä Balke matkusti Nordkappille ja Itä-Finnmarkiin, missä paikalliset dramaattiset maisemat tekivät häneen syvän vaikutuksen. Balke piirsi luonnoksia koko matkansa ajan. Balke ei pyrkinyt tiettyjen paikkojen naturalistiseen esittämiseen, vaan halusi teoksissaan pikemminkin jäljitellä luonnossa vallinnutta voimakasta tunnelmaa. Eräs tunnusomainen ja usein toistuva piirre Balken töissä oli pelkistetty, lähes tyylitelty sommittelu. Eristämällä luonnossa näkyneitä osia, kuten esimerkiksi Nordkappin jyrkkien reunojen rajaaman ylätasanteen, Balke sai ne esiin mielikuvamaisten näkyjen tapaisina. Esimerkiksi teoksessa Fra Nordkapp (1860-luvulta) Nordkappin vuori on paljastunut unenomaiseen tapaan. == Lähteet == == Kirjallisuutta == * == Aiheesta muualla == Luokka:Norjalaiset taidemaalarit Luokka:Vuonna 1804 syntyneet Luokka:Vuonna 1887 kuolleet
Eilert Adelsteen Normann

Eilert Adelsteen Normann (1. toukokuuta 1848 Bodø, Norja – 26. joulukuuta 1918 Kristiania, Norja) oli norjalainen taidemaalari. Hän työskenteli paljolti Saksassa, jonne hän muutti vuonna 1869. Normann tunnetaan Norja-aiheisista maisemamaalauksistaan. Hän kuoli 26. joulukuuta 1918 sairastuttuaan espanjantautiin ja keuhkokuumeeseen. == Lähteet == == Aiheesta muualla == Luokka:Norjalaiset taidemaalarit Luokka:Vuonna 1848 syntyneet Luokka:Vuonna 1918 kuolleet
Lazybones

”Lazybones” on Hoagy Carmichaelin säveltämä ja Johnny Mercerin sanoittama musiikkikappale vuodelta 1933. Kappale oli Carmichaelille ja Mercerille taloudellinen menestys. Se voitti 2 500 dollarin ASCAP Awardin ja sitä myytiin ensimmäisenä kolmena kuukautena 350 000 kappaletta. Sen nauhoittivat muun muassa Kate Smith ja Rudy Vallée. Kappale sai alkunsa vuonna 1925 Curtis Hitchin Happy Harmonists -yhtyeen nauhoitussessiosta. Yhtye nauhoitti Carmichaelin ”Washboard Blues” -kappaleen säveltäjän soittaessa pianoa. Kun koenauhoitus jäi 20 sekuntia aiottua lyhyemmäksi, Carmichael lisäsi siihen improvisoidun pianosoolon. ”Lazybones” kehittyi myöhemmin tuosta pianosoolosta. ”Neekerilauluna” pidetyn kappaleen esittäminen kiellettiin natsi-Saksassa, koska sanottiin että se ”edistää laiskottelua eikä ole natsi- ideologian mukainen”. == Lähteet == Luokka:Vuoden 1933 kappaleet Luokka:Hoagy Carmichaelin säveltämät kappaleet Luokka:Johnny Mercerin sanoittamat kappaleet
The Night the Sun Came Up

The Night the Sun Came Up on yhdysvaltalaisen elektropop-artistin Devin ensimmäinen studioalbumi. Albumi julkaistiin ensimmäiseksi Australiassa 2. syyskuuta 2011 ja kolme päivää myöhemmin 5. syyskuuta 2011 Britanniassa ja Irlannissa. Yhdysvalloissa albumin julkaisupäiväksi ilmoitettiin 10. tammikuuta 2012, sillä albumille oli tarkoitus lisätä uusia kappaleita. Albumin on tuottanut ja kaikki kappaleet kirjoittanut hip hop -tuottajaryhmä The Cataracs yhdessä Devin kanssa. Kappaleet ja albumin kansikuvan Dev julkisti Facebookissa 27. heinäkuussa 2011. Tulevan studioalbumin ensimmäinen single Bass Down Low julkaistiin 6. joulukuuta 2010. Toinen single In the Dark julkaistiin 26. huhtikuuta 2011. Molemmille kappaleille on kuvattu myös musiikkivideot. ==Kappaleet== == Arvostelut == * Metacritic: 71/100Metacritic aggregate * About.com: About.com * Allmusic: Allmusic review * Rolling Stone: Rolling Stone == Julkaisuhistoria == Maa Päiväys Levy-yhtiö 2\. syyskuuta 2011 Universal Republic, Island Records Britannia 5. syyskuuta 2011 10\. tammikuuta 2012 ==Lähteet== Luokka:Vuoden 2011 esikoisalbumit Luokka:Yhdysvaltalaiset dance-albumit Luokka:Yhdysvaltalaiset popalbumit
Behmer

Behmer on Ruotsin ritarihuoneeseen kirjoitettu aatelissuku numero 486 ja nimellä de Behm suku numero 1256. Suvun vanhin tunnettu jäsen Jonas Michaelsson Behm toimi Gellen oikeuspormestarina vuonna 1611. Albrecht Behm harjoitti kaivostoimintaa ja kohosi 1675 Vuorikollegion asessoriksi. Hänen poikansa Albrecht aateloitiin nimellä De Behm Ranskan joukoissa osoittamansa henkilökohtaisen urheuden vuoksi ja veljenpoika Svean hovioikeuden asessori, reduktiokomission komissaari ja hovineuvos Daniel aateloitiin nimellä Behmer. Daniel Behmer (1611–1669) oli päässyt vallanpitäjien suosioon toimiessaan valtakunnankansleri Axel Oxenstiernan kauppiaana.Anrep, s. 134 Hänen poikansa Axel (k. 1693) oli asessori Götan hovioikeudessa.Anrep, s.135 ==Lähteet== * ===Viitteet=== Luokka:Ruotsin aateli
Marianne Aav

Marianne Aav (7. huhtikuuta 1952 Helsinki – 1. marraskuuta 2011 Helsinki) oli suomalainen taidehistorioitsija, joka toimi Designmuseon johtajana vuodesta 2001. Aav valmistui ylioppilaaksi Alppilan lukiosta. Hän opiskeli taidehistoriaa Helsingin yliopistossa, josta valmistui filosofian maisteriksi vuonna 1977. Työuransa Aav aloitti Helsingin kaupunginmuseossa. Vuonna 1978 hän siirtyi Taideteollisuusmuseoon (nyk. Designmuseo), jossa valmisteltiin samoihin aikoihin kokoelmien esittelyä uudelleen avatussa museossa. Ennen valintaansa museon johtoon Aav toimi vuoteen 1984 saakka amanuenssina ja vuosina 1984–2001 intendenttinä. Hän keskittyi kokoelmien järjestämiseen, täydentämiseen ja johdonmukaiseen kartuttamiseen. Hänen henkilökohtaisena kiinnostuksenkohteenaan oli korutaide. ==Lähteet== Luokka:Suomalaiset taidemuseonjohtajat Luokka:Suomalaiset taidehistorioitsijat Luokka:Vuonna 1952 syntyneet Luokka:Vuonna 2011 kuolleet
Bahr

Bahr on muun muassa seuraavien henkilöiden sukunimi: * Egon Bahr (1922–2015), saksalainen poliitikko * Hermann Bahr (1863–1934), itävaltalais-saksalainen kirjailija * Walter Bahr (1927–2018), yhdysvaltalainen jalkapalloilija == Katso myös == * von Bahr, ruotsalainen aatelissuku
Ula-luokka

Ula-luokka on Norjan laivaston kuuden dieselkäyttöisen sukellusveneen muodostama alusluokka, jonka alukset valmistettiin Saksassa 1980- ja 1990-lukujen vaihteessa. Se on ainoa Norjassa palveluksessa oleva sukellusveneluokka. == Suunnittelu == Alusten moottoreiden todettiin tuottavan enemmän ääntä kuin oli odotettu. == Alukset == Luokan kuusi alusta tilattiin 30. syyskuuta 1982 Thyssen Nordseewerkeltä Emdenistä. Lisäksi tehtiin optio kahden aluksen tilaamisesta, mutta sitä ei koskaan toteutettu. Ula-luokan sukellusveneetGardiner, Robert (ed.) s. 292 Nimi Telakka Kölinlasku Vesille Valmis Kohtalo KNM Ula Thyssen Nordseewerke, Emden 29. tammikuuta 1987 29. heinäkuuta 1988 27. huhtikuuta 1989 palveluksessa KNM Utsira Thyssen Nordseewerke 15. kesäkuuta 1990 21. marraskuuta 1991 30. huhtikuuta 1992 palveluksessa KNM Utstein Thyssen Nordseewerke 6. joulukuuta 1989 25. huhtikuuta 1991 14. marraskuuta 1991 palveluksessa KNM Utvær Thyssen Nordseewerke 8. joulukuuta 1988 20. huhtikuuta 1990 8. marraskuuta 1990 palveluksessa KNM Uthaug Thyssen Nordseewerke 15. kesäkuuta 1989 18. lokakuuta 1990 7. toukokuuta 1991 palveluksessa KNM Uredd Thyssen Nordseewerke 23. kesäkuuta 1988 22. syyskuuta 1989 3. toukokuuta 1990 palveluksessa == Lähteet == * === Viitteet === Luokka:Dieselkäyttöiset sukellusveneet *
Rhett Davies

Rhett Davies (s. 1949 Lontoo, Iso-Britannia) on brittiläinen musiikkituottaja ja äänittäjä. Hän aloitti uransa äänittäjänä Island-studioilla, ja hänen ensimmäinen täysimittainen työnsä oli Brian Enon Taking Tiger Mountain (By Strategy) -albumin nauhoittaminen vuonna 1974. Davies jätti musiikkibisneksen vuonna 1990, vaikkakin hän nykyisin luo musiikkia yksityisesti. == Lähteet == Luokka:Brittiläiset musiikkituottajat Luokka:Vuonna 1949 syntyneet Luokka:Elävät henkilöt
Aarne Laaksovirta

Aarne Ferdinand Styrbjörn Laaksovirta (synt. Dahlström; 23. marraskuuta 1881 Luhanka – 30. huhtikuuta 1958 Helsinki) oli suomalainen kirjailija ja Oriveden opiston ensimmäinen johtaja. Laaksovirta kirjoitti ylioppilaaksi vuonna 1903 ja valmistui filosofian kandidaatiksi 1909. Hän toimi vuodesta 1909 Oriveden kansanopiston (vuodesta 1928 kansankorkeakoulun) johtajana. Hän oli vuodesta 1917 myös Oriveden kotitalouskoulun johtaja ja vuodesta 1920 Jyväskylän yliopiston yhdistyksen pääasiamies. Laaksovirta oli vuonna 1918 Oriveden suojeluskunnan esikuntapäällikkönä. Hänet valittiin Oriveden kunnanvaltuustoon vuonna 1919. Hän oli edustajana vuoden 1913 kirkolliskokouksessa, kuului Hämeen sähkön hallintoneuvostoon ja johtokuntaan, ja oli vuosina 1922–1929 Pienviljelijäin keskusliiton valtuuskunnan puheenjohtaja. Laaksovirta kannatti 1930-luvulla Pienviljelijäin puoluetta. Hän viljeli Mäkiahon tilaa Orivedellä. Laaksovirran sisaruksia olivat työväenliikkeessä vaikuttanut juristi Einari Laaksovirta ja Otto Wille Kuusisen ensimmäinen vaimo Saima Kuusinen. Aarne Laaksovirran puoliso oli opettaja Sylvi Laaksovirta, o.s. Hannikainen. == Teoksia == * Rieskajupakka : kolminäytöksinen juorutora. Katajan näytelmäkirjallisuutta n:o 2. Kataja, Helsinki 1907 * Kansanopistosta : esitelmä kansalle. Tekijä, Orivesi 1911 * Pari kirjoitelmaa Skandinaavisesta kansanopistosta. Eripainos Oriveden kansanopiston vuosikirjasta. Tampere 1926 * Oriveden kansankorkeakoulu. Oriveden kansankorkeakoulu, Tampere 1928 * Oriveden opisto : 1909-1929. Oriveden opisto, Tampere 1929 == Lähteet == * * Aikalaiskirja (1934), s. 359–360 Runeberg.org. * Luokka:Suomalaiset kirjailijat Luokka:Suomen oppilaitosten rehtorit Luokka:Oriveden kaupunginvaltuutetut Luokka:Vuonna 1881 syntyneet Luokka:Vuonna 1958 kuolleet
Arne von Schoultz

Arne Martin Ormelie von Schoultz (10. marraskuuta 1874 Viipurin maalaiskunta - 3. toukokuuta 1957 Oslo) oli suomalainen ruotsin kielellä kirjoittanut kirjailija. ==Henkilöhistoria== Arne von Schoultzin vanhemmat olivat insinööri, valtiopäivämies Karl Fredrik Sebastian von Schoultz ja Henriette Florence von Schoultz. Insinööri, valtiopäivämies Constantin Runo Georg von Schoultz oli hänen veljensä.Geni: Carl Fredrik Sebastian von Schoultz Viitattu 8.8.2021. == Teoksia == * Judas : skådespel i sex akter. Helsingfors 1927 * Det stora äventyret : Stiltje - storm. Söderström, Helsingfors 1930 * Radio- opas : yleistajuisia ohjeita vastaanottimen hoidossa, vikojen etsimisessä, korjaamisessa y. m. sekä asemataulukko : Suomen oloihin sovellettu. Teos, Tampere 1931 * Ut i vida världen. Söderström, Helsingfors 1931 * Den stora examen. Söderström, Helsingfors 1932 == Lähteet == * ===Viitteet=== Luokka:Suomenruotsalaiset kirjailijat Luokka:Vuonna 1874 syntyneet Luokka:Vuonna 1957 kuolleet
Anton Westerberg

Anton Fredrik Westerberg (18. heinäkuuta 1888 Kirkkonummi – 5. heinäkuuta 1944) oli suomalainen ruotsin kielellä kirjoittanut kirjailija. Hän käytti nimimerkkiä Ån Botvidsson. Westerbergin vanhemmat olivat maanviljelijä Frans Julius Westerberg ja Ida Sofia Strömstén. Hän toimi kansakoulunopettajana 1912—1914 ja tilapäisenä kansakoulujen tarkastajana 1922—1923. Myöhemmin Westerberg työskenteli vakuutusvirkailijana Helsingissä. Westerbergin puoliso oli Elin Elisabet Granberg, heidän pojastaan Thor-Ulf Viking Westerbergistä (s. 1915) tuli lääkäri. == Teoksia == Nimimerkillä Ån Botvidsson: * Prolog vid Järsö ungdomsföreningshems invigningsfest den 12. XII. 1920. Helsingfors 1920 * Havsvargarna : en forntidssaga. Schildt, Helsingfors 1939 == Lähteet == * * Svenskt författarlexikon 1900-1940 (Projekt Runeberg) ===Viitteet=== Luokka:Suomenruotsalaiset kirjailijat Luokka:Vuonna 1888 syntyneet Luokka:Vuonna 1944 kuolleet
Gunnar Wallin

Gunnar Wallin (5. toukokuuta 1895 Uusikaupunki – 9. tammikuuta 1944 Helsinki) oli suomalainen näyttelijä ja ruotsin kielellä kirjoittanut näytelmäkirjailija. Gunnar Wallinin vanhemmat olivat Wilhelm Gustaf Wallin ja Maria Theresia Tennissohn. Hän oli näyttelijänä Helsingin Ruotsalaisessa teatterissa.Svenskt författarlexikon 2. 1941-1950 : Wallin, Gunnar == Näytelmiä == * Filip. Söderström, Helsingfors 1944 == Lähteet == * == Aiheesta muualla == * * Luokka:Suomalaiset näytelmäkirjailijat Luokka:Suomalaiset näyttelijät Luokka:Vuonna 1895 syntyneet Luokka:Vuonna 1944 kuolleet
Alta-luokka

Alta-luokka on Norjan laivaston miinanraivaajaluokka, johon kuuluu kaikkiaan viisi alusta. Aluksista on palveluksessa kolme, yksi poistettu palveluksesta ja yksi tuhoutunut. == Alukset == Alta-luokan miinanraivaajatGardiner, Robert (ed.) s. 296Naval-technology.com Alta-luokka Nimi Telakka Kölinlasku Vesille Valmis Kohtalo KNM Alta Kvaerner Mandal - joulukuu 1995 1996 - KNM Otra Kvaerner Mandal - huhtikuu 1996 1996 - KNM Rauma Kvaerner Mandal - elokuu 1996 - poistettu palveluksesta 2004 KNM Orkla Kvaerner Mandal - tammikuu 1997 - tuhoutunut tulipalossa marraskuussa 2002 KNM Glomma Kvaerner Mandal - heinäkuu 1997 - poistettu palveluksesta 2004 == Lähteet == * === Viitteet ===
Belfrage

Belfrage on Ruotsin ritarihuoneeseen kirjoitettu aatelissuku numero 782. Suku on lähtöisin Skotlannista, missä Penningtonin herra Gulilelm Belfrage mainitaan ritarina.Anrep, s. 136 Tämän jälkeläinen Hans Belfrage (1614–1668) muutti äitinsä kanssa Ruotsiin vuonna 1642 ja tuli kauppiaaksi ja pormestariksi Wenersborgiin. Hänet aateloitiin vuonna 1666.Anrep, s. 137 Hänen aikuisikään eläneet poikansa antautuivat sotilasuralle ja kohosivat everstiluutnanteiki. Henric Johan (1640–1706) oli ensin Jönköpingin ratsuväen everstiluutnantti ja lopulta Göteborgin ratsuväen everstiluutnantti. Hänen jälkeläisensä Johan Lennart (1754–1820) oli Bohusin rykmentin eversti 1796 ja prikaatinpäällikkö vuonna 1808.Anrep, s. 138 ==Lähteet== * ===Viitteet=== Luokka:Ruotsin aateli Luokka:Skotlannista lähteneet suvut
Bennet (ruotsalainen aatelissuku)

Bennet on Ruotsin ritarihuoneeseen kirjoitettu aatelissuku numero 831 ja vapaaherrallinen suku numero 154. Suku on lähtöisin Skotlannista, missä William Bennet toimi kuningas Jaakko I:n ministerinä. Hänen poikansa James (Jacob) muutti Ruotsiin, missä kohosi Turun läänin ratsuväen majuriksi ja aateloitiin vuonna 1675. Anrep, s. 143 Hänen poikansa kenraalimajuri Wilhelm Bennet korotettiin vapaaherraksi vuonna 1719. Hänen mainitaan olleen kuningas Kaarle XII:n urheimpia sotureita. Hän myös toimi Malmön komendanttina. ==Lähteet== * ===Viitteet=== Luokka:Ruotsin aateli Luokka:Skotlannista lähteneet suvut
Benzelstierna

Benzelstierna on Ruotsin ritarihuoneeseen kirjatettu aatelissuku numero 1628. Suku on lähtöisin Bentzebyn kylästä, mistä tohtori Erik Benzelius vanhempi (1632–1709) muodosti sukunimensä. Hänen seitsemästä pojastaan viisi aateloitiin nimellä Benzelstierna. Kaksi muuta olivat arkkipiispat Erik Benzelius nuorempi (1675–1743) ja Jakob Benzelius (1683–1747).Anrep, s. 148–152 Suvun muita jäseniniä ovat kirjastonhoitaja Gustaf Benzelstierna (1687–1747), Västeråsin piispa Lars Benzelstierna (1719–1800) ja valtiollinen seikkailija Lars Benzelstierna (1759–1808). ==Lähteet== * ===Viitteet=== Luokka:Ruotsin aateli
Berendes

Berendes oli Ruotsin ritarihuoneeseen kirjoitettu aatelissuku numero 55 ja vapaaherrallinen suku numero 46. Johan Berendes eli 1500-luvulla Brandenburgissa. Hänen poikansa Johan (k. 1612) oli julkinen notaari vuonna 1553 ja 1554 Kustaa Vaasa kutsui hänet Ruotsiin poikiensa Magnusin ja Kaarlen opettajaksi. Johan Berendes toimi kuningas Juhana III:n sihteerinä 1571 ja aateloitiin 1574. Tämän jälkeen hän toimi Tallinnan käskynhaltijana.Anrep, s. 155 Linnanisäntä, kamarineuvos Joakim Berendesin (k. 1623) pojista Johan Berendes (1603–1652) oli valtaneuvos ja eversti, myöhemmin kenraalimajuri Fabian Berendes (1610–1679) taas korotettiin vapaaherraksi.Anrep, s. 156 ==Lähteet== * ===Viitteet=== Luokka:Ruotsin aateli
HMS Gorgon (1914)

HMS Gorgon oli Britannian kuninkaallisen laivaston Gorgon-luokan monitori. == Valmistus == Norjan hallitus tilasi marraskuussa 1913 rannikkopanssarilaiva KNM Nidarosin Armstrong Whitworthin Elswickin telakalta, missä köli laskettiin 11. kesäkuuta 1913 telakkanumerolla 862. Alus laskettiin vesille 8. elokuuta 1914. Ensimmäisen maailmansodan puhjettua valmistuminen hidastui ja lopulta keskeytyi. Brook s. 210 Britannia lunasti aluksen Norjalta 246 000 punnalla. Amiraliteetti lähetti telakalle määräyksen töiden jatkamisesta 9. tammikuuta 1915 ja alukselle varattiin huhtikuussa uusi nimi HMS Gorgon. Kuukautta myöhemmin työt telakalla keskeytyivät uudelleen.Brook, Peter s. 211 Syyskuussa 1917 työt aluksella jatkuivat uudistettujen suunnitelmien mukaan. Koeajojen päätyttyä alus liitettiin laivastoon 25. toukokuuta 1918.Brook, Peter s. 211-212 == Palvelus == Alus liittyi 6. kesäkuuta Keyesin johtamaan Doverin partio-osastoon ja se tulitti 26. heinäkuuta ensimmäisen kerran Saksan keisarikunnan armeijan haupitsipatteria. Alus suoritti syys-lokakuussa toistuvasti tulitukitehtäviä ja siihen osui ainoastaan sirpaleita lähelle osuneista kranaateista. Alus ampui 15. lokakuuta Belgian rannikolla viimeisen kerran ensimmäisessä maailmansodassa, koska saksalaisjoukot olivat vetäytyneet sen tykkien kantaman ulkopuolelle.Brook, Peter s. 213 Sodan päätyttyä alusta tarjottiin Norjalle, mutta se oli liian leveä Hortenin telakalla tehtäviin huoltoihin. Alus sijoitettiin poistolistalle ja tarjouksia saapui Etelä- Amerikan maista sekä Romaniasta, mutta sitä ei myyty. Vuonna 1921 alus riisuttiin aseista ja sitä käytettiin vedenalaisten räjäytysten testaamiseen. Aina vuoteen 1928 jatkuneiden kokeiden päätyttyä alus myytiin romutettavaksi 28. elokuuta Wardille Pembrokeen. ==Lähteet== * * === Viitteet === Luokka:Gorgon-luokan monitorit Luokka:Armstrongin valmistamat alukset
HMS Glatton (1914)

HMS Glatton oli Britannian kuninkaallisen laivaston Gorgon-luokan monitori. == Valmistus == Norjan hallitus tilasi tammikuussa 1913 rannikkopanssarilaiva KNM Bjørgvinin Armstrong Whitworthilta Elswickistä, missä köli laskettiin 26. toukokuuta 1913. Aluksen aseistuksena piti olla 240 millimetrin ja 150 millimetrin tykit ja sen tuli kyetä 15 solmun nopeuteen. Alus laskettiin vesille 8. elokuuta 1914.Gardiner, Robert s. 47 Amiraliteetti aloitti marraskuussa 1914 neuvottelut Norjan kanssa lunastaakseen valmisteilla olleen aluksen sekä sen sisaraluksen KNM Nidarosin. Lopulta päästiin sopimukseen ja Norjalle maksettiin aluksesta 370 000 puntaa. Tammikuussa 1915 telakka sai määräyksen muuttaa aluksen monitoriksi ja samalla muuttaa pääaseet Britannian kuninkaallisen laivaston standardien mukaiseksi sekä lisätä polttoaineen määrää toimintasäteen kasvattamiseksi. Muutostyöt keskeytettiin toukokuussa HMS Courageousin ja HMS Furiousin valmistamiseksi. Telakka sai pyynnön töiden jatkamisesta syyskuussa 1917 ja samalla toteuttaa uudistuksia jo hyväksyttyihin suunnitelmiin. Alukselle piti tehdä torpedovyöt ja kasvattaa pääaseiden korotuskulmaa. Alus valmistui syyskuussa 1918. == Palvelus == HMS Glattoniksi nimetty alus otettiin palvelukseen 30. elokuuta Newcastlessa ja se saapui 11. syyskuuta Doveriin. Viikkoa myöhemmin 16. syyskuuta aluksen ollessa ankkurissa Doverissa sen keskilaivassa ollut kuuden tuuman kranaattien makasiini räjähti, mikä aiheutti aluksella tulipalon. Aluksen raivokas palo esti sen upottautumisen ja amiraali Keyes antoi määräyksen HMS Cossackille upottaa alus torpedoimalla. Ensimmäinen torpedo ei lauennut, mutta toinen repäisi palavan monitorin kylkeen reiän. Tarvittiin vielä HMS Myngsin laukaisemat kaksi torpedoa ennen kuin monitori kaatui kyljelleen ja upposi. Yli puolet aluksen miehistöstä sai joko surmansa tai loukkaantui onnettomuudessa. ==Lähteet== * * === Viitteet === Luokka:Gorgon-luokan monitorit Luokka:Armstrongin valmistamat alukset Luokka:Kentin historia
Catch the Catch

Catch the Catch on C. C. Catchin debyyttialbumi vuodelta 1986. Monet albumin kappaleista ovat hänen uransa tunnetuimpia, ja ne on kirjoittanut tuottaja Dieter Bohlen. Albumi menestyi hyvin ympäri Eurooppaa, ollen parhaimmillaan Saksan sekä Norjan listoilla sijalla 6, ja Jugoslaviassa toisella sijalla. Suurin osa albumin kappaleista on alkuperäisiä single-versioita. == Kappaleet == # "'Cause You Are Young" - 4:47 # "I Can Lose My Heart Tonight" - 5:55 # "You Shot a Hole In My Soul" - 5:19 # "One Night's Not Enough" - 3:23 # "Strangers By Night" - 5:44 # "Stay" - 5:49 # "Jump In My Car" - 4:36 # "You Can Be My Lucky Star Tonight" - 5:16 Luokka:Vuoden 1986 esikoisalbumit Luokka:C. C. Catchin albumit
Progressiivinen multifokaalinen leukoenkefalopatia

Progressiivinen multifokaalinen leukoenkefalopatia (PML) on harvinainen aivojen valkean aineen sairaus. Useimmat ihmiset kantavat JC-virusta, joka ei aiheuta sairautta muilla kuin niillä, joiden immuunijärjestelmä on heikentynyt. Yleisintä PML on HIV-positiivisilla, joilla se kertoo AIDSin puhkeamisesta. Myös esimerkiksi elinsiirron saaneet ovat immunosuppressiivisen lääkityksen johdosta sairastumisvaarassa. Muita tiloja, joihin liittyy PML- alttius, on esimerkiksi lymfooma.National Institute of Neurological Disorders and Stroke: NINDS Progressive Multifocal Leukoencephalopathy Information Page PML:n oireet vaihtelevat. Niihin lukeutuvat etenevä heikkous sekä näön, puheen ja joskus persoonallisuuden muutokset. Ensikuukausina diagnoosin jälkeen PML- potilaista 30–50 prosenttia menehtyy. Taudin kanssa selviävätkin potilaat voivat jäädä vakavasti vammautuneiksi. == Lähteet == Luokka:Aivosairaudet Luokka:AIDS Luokka:Harvinaissairaudet
Claudio Santamaria

Claudio Santamaria (s. 22. heinäkuuta 1974, Rooma) on italialainen näyttelijä. Santamaria on esiintynyt pääosin italialaisissa elokuvissa. Tunnetuimmat roolit elokuvissa ovat Pojan huone ja Casino Royale. == Lähteet == == Aiheesta muualla == * Luokka:Italialaiset näyttelijät Luokka:Vuonna 1974 syntyneet Luokka:Elävät henkilöt